als_Latn dik_Latn sag_Latn
aSport –
Shkruan: Petrit Osmani
Dy vjet më parë, Federata Shqiptare e Futbollit dha lajmin e madh se ka arritur marrëveshje me kompaninë e famshme të veshjeve sportive “Adidas”.
Ishte ky një lajm i mirë për tifozët shqiptarë, që përveçse ekipi Kombëtar do të vishej nga një kompani shumë cilësore, do të mund ta kishin edhe ata si përkrahës një bluzë të tillë. Nëse je tifoz i Kombëtares Shqiptare të Futbollit dhe dëshiron që ta veshësh një fanellë sikur ata 11-lojtarët që t’i ju duartroket çdo ndeshje, harroje!
Kërkimet e mia nëpër mijëra faqe internet për të porositur një fanellë të Kombëtares, qoftë ajo edhe sa gjysma e pagës mesatare në vendin tonë, më rezultoi e dështuar. Si njeri që “festë kombëtare” e cilësoj datën e ndeshjeve të Kombëtares, si njeri i përhershëm i stadiumit që nuk më skualifikon as mosha, as kartonët, as gjumi, as sëmundja, as lodhja, e as asgjë tjetër, që përcjellë gjenerata e gjenerata të tëra lojtarësh të ekipit kombëtar jetoj për atë fanellë, jetoj për ato ngjyra, jetoj me emocionin që ajo ma sjell mua dhe shumë shqiptarëve, ajo që shpesh quhet edhe si lëkurë që kemi ngjitur për kockash.
Mirëqenia e luhatshme ekonomike e financiare nuk më ndalon që të jem një koleksionist i tyre, por kjo më mohohet, ndërkohë e njëjta jepet “dhuratë” për politikanë a gazetarë që një herë në jetë e ka pa ndeshjen në stadium, dhe atë i shtrirë në qetësinë e tribunës VIP, madje si për ironi, kjo dhuratë ju dha edhe lojtarëve me origjinë shqiptare që refuzuan të luajnë të veshur me të.
Federata Shqiptare e Futbollit nuk ma mundëson mua siç bëjnë federatat simotra të saj nëpër vendet e tjera. Në këto kushte dy ospione të sillen në kokë: T’i vraposh pas ndeshjes ndonjë futbollisti, ose të bësh modifikime vet, rrugë të mesme nuk ka.
Kur u pati nënshkruar kjo marrëveshje në të cilën sipas të gjitha gjasave FSHF-ja nuk është partnere por është “kërkuesi i lëmoshës” e Adidasi “dhënësi i lëmoshës” thuhej se FSHF ka përfituar nga një program i cili ka për qëllim të ndihmoj vendet e varfëra të cilat nuk kanë mundësi ekonomike t’i përballojnë kontratat me kompaninë në fjalë”.
Sot, Shqipëria ndodhet në vendin e 37-të të Kombëtareve më të forta në botë sipas FIFA-s (shih rangimin për muajin qershor) dhe fanella e saj është më vështirë të gjendet sesa substancat narkotike !?
Sot, kur jemi në vendin e dytë në grup kualifikues, dhe kemi gjasa (të paktën matematikore) për kualifikim direkt ose me play-off në Kampionatin botëror, “Brazil 2014”?
Sot, kur akoma asnjë cent nuk është investuar në infrastrukturën sportive të vendit (me të cilën do t’arsyetoheshin si kanë shpenzu lekët).
“Do të bëhet një ditë më mirë”… ky është emëruesi i përbashkët i gjithë shqiptarëve të dëshpëruar në situata të tilla, e deri atëherë unë jam i detyruar të blej lloj-lloj rekuizitash me gabimet ortografike e drejtshkrimore e që ngjyra e tyre pikon bashkë me djersën.
mlt_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn